सवाई माधोपुर-बहरावंडा खुर्द-शिवपुरी रोड की एनओसी अटकी
सवाई माधोपुर | सवाईमाधोपुर-बहरावंडा खुर्द-शिवपुरी रोड का एनओसी कार्य फिर से रुक गया है। केन्द्र सरकार की फोरेस्ट कमेटी के साथ इस संबंध में बैठक तय की गई। 5 मार्च 2017 को कमेटी द्वारा इस रोड का निरीक्षण भी किया गया। कमेटी के सदस्यों ने निरीक्षण में रिपोर्ट बनाने से पहले इस मामले में संसदीय सचिव जितेंद्र गोठवाल से इस रोड के बारे में विचारकिया। कमेटी ने ससंदीय सचिव गोठवाल के सामने पिछले कई वर्षों के तथ्य रखे।
उन्होंने बताया कि तथ्यों के आधार पर राज्य सरकार द्वारा इस रोड की चौड़ाईकरण डामरीकरण की एनओसी कोई भी सरकार प्राप्त नहीं कर पाई है। कमेटी के द्वारा ससंदीय सचिव को कहा गया कि अभी बहरावंडा खुर्द-शिवपुरी रोड जिस स्थिति में है उसे यथावत इसी स्थिति में इस रोड का डामरीकरण करवाया जाए, जिससे की क्षेत्र के वन क्षेत्र में रहने वाले जंगली जानवरों को किसी भी प्रकार की असुविधा हो। ससंदीय सचिव गोठवाल ने सरकार द्वारा तय की गई कमेटी के समक्ष कहा कि सवाई माधोपुर-बहरावंडा खुर्द-शिवपुरी रोड खंडार की लाइफलाइन है। वर्तमान में यह रोड संकरा एवं जीर्ण-शीर्ण अवस्था में है। यह मध्यप्रदेश को राजस्थान से जोड़ने वाला एक महत्त्वपूर्ण रोड है।
bho_Deva hin_Deva hin_Deva